Võib olla, et tšehhidel kui kõige haritumal slaavi rahval ongi õigus selliseks kultuurmissioniks, vähemalt slaavi soost rahvaste keskel, kuid tänapäeval näikse olevat nihkunud sellise ülesande teostamise võimalused kaugemale kui kunagi varem. Ja seda nii puhtkultuuriliselt kui ka veelgi suuremal määral poliitiliselt, ehk küll viimases valdkonnas tšehhi rahvast on  juhtimas kaks nii suureandelist ja kaugeleküündiva pilguga meest, nagu president T. G. Masaryk ja välisminister dr. Eduard Beneš, kes mõlemad on püsinud oma kohtadel Tšehhoslovakkia riiklikust sünnist kuni täna­päevani, kuigi selleks oli vaja muuta Tšehhoslovakkia vabariigi põhiseadustki, et võimafdada presidendi tagasivalimist.